text: ڈاکٹر ہرش وردھن نے اس اقدام کا خیر مقدم کرتے ہوئے کہا کہ یہ توانائی سے متعلق اعدادوشمار میں ساجھیداری اور اس کے تجزئیے میں تعاون کو یقینی بنائے گا۔ آئی ای اے کے ایگزیکیٹو ڈائریکٹر کو بین الاقوامی توانائی امور کی اتھارٹی کے طور پر ستائش کرتے ہوئے انہوں نے پیرس معاہدے کے تحت اپنی ذمہ داریوں کو پورا کرنے کے بھارت کے عہد کا اعادہ کیا اور اس اعتماد کا اظہار کیا کہ ہم یہ ہدف مقررہ وقت سے پہلے ہی حاصل کرلیں گے۔ انہوں نے تین مشن انوویشن وزارتی پروگراموں میں اپنی شرکت کو یاد کیا جہاں صاف توانائی کے فروخت کے لئے بھارت کے رول کی بین الاقوامی برادری نے ستائش کی تھی۔ انہوں نے کہا کہ بھارت اختراعی چیلنجوں کی قیادت کرتا ہے اور بین الاقوامی توانائی کے انکیو بیٹر کا مرکز ہے۔